URBANISTIČKI PLAN UREĐENJA “VELIKI MODRUŠ POTOK” (T)
I. OBRAZLOŽENJE




I. OBRAZLOŽENJE
Uvod
Izrada Urbanističkog plana uređenja „Veliki Modruš Potok“ (T) određena je Zakonom o prostornom uređenju (Narodne novine 153/13 i 65/17), Prostornim planom uređenja Općine Netretić (Glasnik Općine Netretić 11/07 i 10/12) te Odlukom o izradi Urbanističkog plana uređenja „Veliki Modruš Potok“ (T) (Glasnik Općine Netretić 11/17).

Izrada Urbanističkog plana uređenja Poljica (obalnog dijela naselja) odvija se u slijedećim fazama:
· Prethodni radovi

· Programsko analitički dio (radni sastanci)

· Prijedlog Plana (javna rasprava)
· Nacrt Konačnog prijedloga Plana

· Konačni prijedlog Plana
· Završna obrada Plana.
Izrada Plana temelji se na sljedećim zakonima:
· Zakon o prostornom uređenju (NN153/13 i 65/17)

· Prostorni plan uređenja Općine Netretić (Glasnik Općine Netretić 11/07 i 10/12).
Obuhvat Urbanističkog plana uređenja „Veliki Modruš Potok“ (T) određen je Prostornim planom uređenja Općine Netretić (Glasnik Općine Netretić 11/07 i 10/12) te se odnosi na izdvojeno građevinsko područje ukupne površine od cca 2,03 ha.

Područje obuhvata Plana u naravi je neizgrađeno građevinsko područje te je prometno i komunalno neopremljeno.

Razlog za izradu Plana je razvoj gospodarskih sadržaja – ugostiteljsko-turističke namjene što podrazumijeva gradnju građevina sa uslužnim, ugostiteljskim i smještajnim kapacitetima te svih pratećih sadržaja. Djelatnosti koje će se obavljati u njima ne smiju zagađivati okoliš.

Osnovu za pokretanje izrade Plana čini:
· Usklađenje sa Prostornim planom uređenja Općine Netretić sa smanjenim sadržajem (Glasnik Općine Netretić 11/07 i 10/12)

· Određivanje planskih smjernica za uređenje i korištenje prostora unutar obuhvata Plana
· Određivanje detaljnih uvjeta uređenja i gradnje za pojedine zahvate u prostoru u odnosu na njihovu namjenu, položaj i veličinu

· Utvrditi opće smjernice oblikovanja
· Utvrditi smjernice za izgradnju prometne i komunalne infrastrukture i način priključenja na planiranu komunalnu infrastrukturu
· Odrediti mjere zaštite okoliša, prirodnih, krajobraznih, kulturnopovijesnih i drugih vrijednosti

· Usvajanje prijedloga i zahtjeva (podataka, planskih smjernica) javnopravnih tijela određenih posebnim propisima.
Plan se izrađuje u mjerilu 1:2000 na digitalnoj katastarskoj podlozi.

Postupak javne rasprave, te usvajanja plana propisan je Zakonom o prostornom uređenju (NN 153/13 i 65/17).

1. POLAZIŠTA
1.1. Položaj, značaj i posebnosti područja naselja Maletići  u prostoru



Općine Netretić
Općina Netretić smještena je u sjeverozapadnom dijelu Karlovačke županije i u užem gravitacijskom području grada Karlovca. Graniči s općinama Žakanje, Ribnik i Bosiljevo, gradovima Ozalj, Karlovac i Duga Resa, te Republikom Slovenijom duž toka rijeke Kupe. 

Općina Netretić prostire se na 109 km2 te se sastoji od 42 naselja. Među njima je i naselje Veliki Modruš Potok (naselje seoskog karaktera) koje se nalazi u središnjem dijelu Općine Netretić. Administrativno upravno središte Općine je naselje Netretić u kojem su smješteni i postojeći sadržaji društvenih djelatnosti. Prema popisu stanovništva 2011. godine Općina Netretić imala je 2.860 stanovnika, a naselje Veliki Modruš Potok  21 stanovnik.

Južnim dijelom Općine, u smjeru sjeveroistok - jugozapad, prolazi autocesta A1 (Zagreb – Rijeka - Split), važna državna i međunarodna prometnica D3 (Rijeka – Karlovac) i D6 (Jurovski Dvor – Karlovac – Glina), koja omogućuje brzo povezivanje Grada Zagreba i Zagrebačke županije sa Dalmacijom, Primorjem i Istrom.

Povoljan zemljopisni položaj bez dvojbe pruža povoljne mogućnosti za razvoj Općine. Blizina državne granice sa Slovenijom i postojeći granični prijelaz Općinu Netretić čini ulazno/prolaznim područjem za veći broj vozila koja ulaze u Hrvatsku iz smjera Republike Slovenije. Ta obilježja valja i nadalje njegovati u osmišljavanju prostorno-planskoga razvoja. 

Obzirom na prirodna obilježja, može se reći da područje Općine Netretić pripada Kordunskoj zaravni. Područje Općine bogato je brežuljkastim oblicima terena koji su većinom kultivirani, odnosno obrađuju se i koriste za raznorazne poljodjelske kulture od kojih je ipak najzastupljenije vinogradarstvo. Područjem Općine Netretić protječu rijeke Kupa i Dobra.

Općina Netretić posjeduje prirodne izvore kao što su: šume, voda, kamen, poljodjelsko zemljište, te prirodnom i krajobraznom baštinom. Ovome valja još pridodati i bogato kulturno-povijesno naslijeđe, pa sve zajedno predstavlja značajno ishodište za sveopći razvitak gospodarskih i drugih djelatnosti. Upravo na tim značajkama treba jače usmjeriti gospodarenje.
1.1.1. Osnovni podaci o stanju u prostoru
Područje obuhvata Plana nalazi se u središnjem dijelu općine Netretić, u južnom dijelu naselja Veliki Modruš Potok.

Obuhvat Plana odnosi se na izdvojeno građevinsko područje ukupne površine od cca 2,03 ha.

Područje obuhvata Plana u naravi je neizgrađeno građevinsko područje te je prometno i komunalno neopremljeno.
Topografija prostora unutar obuhvata Plana je sa znatnim visinskim razlikama, najviša točka područja obuhvata Plana nalazi se na 320 mnv, a najniža točka nalazi se na 285 mnv. Prosječna nadmorska visina prostora obuhvata Plana iznosi 302 mnv.  
Područje obuhvata Plana u smjeru sjever - jug iznosi cca 230 m, a u smjeru istok - zapad iznosi cca 220 m. 

Ukupna dužina granica obuhvata Plana iznosi cca 788 m.

Reljefna i geološka obilježja
Reljef unutar Općine je vrlo heterogen, od riječnih nizina do vrtačama prošaranih platoa u južnom dijelu u kojem se prostiru karbonatne naslage s ograničenim krškim pojavama. 

Klima
Klima je kontinentalna, iako djelomično i pod maritimnim utjecajem, što se očituje većim oscilacijama godišnjih temperatura i rasporedom većeg dijela godišnjih oborina u hladnijem dijelu godine.

Tlo
Osnovni pečat području Županije daje jedinica karbonatnih naslaga, koju u osnovi čine vapnenci i dolomiti mezozojske starosti. Područje obuhvata Plana nalazi se u VIII i višem stupnju MCS ljestvice.
Demografska slika: Prema popisu stanovništva iz 2001. i 2011. godine, sva naselja Općine Netretić pokazuju negativan trend u kretanju broja stanovništva.
1.1.2. Prostorno razvojne značajke 
Obuhvat Urbanističkog plana uređenja „Veliki Modruš Potok“ (T) odnosi se na izdvojeno građevinsko područje ukupne površine od cca 2,03 ha.
Osnovni razvojni resurs promatranog područja je vinogradarstvo, brdski položaj te potreba za ugostiteljso-turističkim zonama kao jedan od vidova gospodarskog razvoja Općine.
Područje obuhvata Plana u naravi je neizgrađeno građevinsko područje te je prometno i komunalno neopremljeno.
Prometna i komunalna infrastruktura imaju izuzetan značaj za poticanje razvitka određenog područja, njegovo uključivanje u gospodarske i druge tokove kao i osiguranje zaštite čovjekova okoliša.
Može se konstatirati da je lokalitet za afirmaciju ugostiteljsko-turističkih djelatnosti pravilno odabran, tim više što je položaj u blizini prometnih pravaca (autocesta - čvor Novigrad, državna cesta) povoljan upravo za te djelatnosti.
Urbanistički plan uređenja u odabiru prostorno razvojne strukture te postavi korištenja i namjene površine u razmatranje uzima i šire područje izvan granica obuhvata Plana.
1.1.3. Infrastrukturna opremljenost

1.1.3.1. Prometna infrastruktura
Cestovni promet
U blizini obuhvata Plana nalazi se silazak sa autoceste A1 preko čvora Novigrad. Planom  treba uvažavati planirane prometnice sadržane u Prostornom planu uređenja Općine Netretić koje će bitno prostorno i funkcionalno definirati područje ovog dijela naselja.
Okosnicu prometne mreže unutar obuhvata Plana čine planirane nerazvrstane prometnice, sa koje će biti moguć pristup svim ugostiteljsko-turističkim sadržajima unutar obuhvata Plana. 
Pošta i telekomunikacijska mreža
Na području Općine fiksna telefonija ima veću prisutnost i korištenje od mobilne te je područje Općine vrlo dobro pokriveno telekomunikacijskom mrežom. 
Na području obuhvata Plana postoje korisnički i spojni TK vodovi i kanali.
Vodoopskrba 
Jedan krak magistralnog vodoopskrbnog cjevovoda ulazi na područje Općine sa sjeveroistoka. Korištenje lokalnih vodovoda je većinom nekvalitetno riješeno tako da su veliki gubici vode čak i na samom izvorištu. 

Postojeća izvorišta "Popovščak I" i Popovščak II" u općini Ozalj ostvaruju količinu pitke vode od oko 13 l/sek. Zahvaćene količine vode podižu se mehaničkim putem u vodospremu "Završje" (500 m3) pa zatim u vodospremu "Podbil" iz koje se snabdijeva najveći dio potrošača. Kako ove količine ne mogu zadovoljiti potrebe svih današnjih i budućih potrošača biti će nužno nastaviti na ispitivanju i istraživanju novih izvora i načina njihovog priključivanja na buduću vodoopskrbnu mrežu.
Na području obuhvata Plana ne postoji vodoopskrbna mreža.
Odvodnja 
Općina Netretić nema riješen sustav odvodnje otpadnih voda već se koriste septičke jame

neprovjerene ispravnosti. Za odvođenje otpadnih voda iz (postojećih i planiranih) stambenih i drugih zgrada na području Općine do izgradnje cjelovitog sustava odvodnje nužno je izvesti višedijelne nepropusne septičke jame koje će se po potrebi prazniti.
Kod odvodnje oborinskih voda nema većih problema jer postoji veliki broj manjih prirodnih vodotoka do kojih se sustavom otvorenih ili poluotvorenih kanala može odvesti sva preostala oborinska voda koja ostane nakon prirodnog upijanja vode u teren. 
Na području obuhvata Plana nije riješena odvodnja otpadnih i oborinskih voda.
Elektroopskrba 
Središnjim dijelom Općine, u smjeru sjeveroistok – jugozapad prolazi 400 kV i dva 110 kV dalekovoda, koja su od vrlo velike važnosti za Republiku Hrvatsku. Osim ovih dalekovoda, područjem Općine prolazi veći broj 10(20) kV dalekovoda koji opskrbljuju veći broj transformatorskih stanica 10(20)/0,4 kV.
Područem obuhvata Plana prolazi 10(20) kV dalekovod.
Plinoopskrba
Područjem Općine prolazi magistralni plinovod Karlovac/Pula (MP DN500/75). Lokalna plinoopskrbna mreža na području Općine, pa tako i na području obuhvata Plana,  ne postoji.
1.1.4. Zaštićene prirodne, kulturno povijesne cjeline i ambijentalne vrijednosti i posebnosti
Na području obuhvata Plana nema zaštićenih kulturno povijesnih cjelina kao ni pojedinačnih objekata, te se ne nalazi niti jedna prirodna vrijednost zaštićena temeljem važećeg Zakona o zaštiti prirode.
1.1.5. Obveze iz Prostornog plana uređenja Općine Netretić sa smanjenim sadržajem

Razmještaj i veličina građevnih područja ugostiteljsko-turističke namjene (T), prikazani su na grafičkom prikazu 4. Građevna područja naselja.

U južnom dijelu naselja Veliki Modruš Potok planirano je izdvojeno građevinsko područje  izvan naselja ugostiteljsko-turističke namjene (T). 

Ova turistička zona obuhvaća osnovne turističke sadržaje kao i sve prateće - komplementarne funkcije kompatibilne sa osnovnom turističkom funkcijom, pri čemu obvezno treba u sklopu zone osigurati prometne i pješačke površine, uređeno zelenilo, te neophodne prateće sadržaje.
1.1.6. Ocjena mogućnosti i ograničenja razvoja u odnosu na demografske i gospodarske podatke te prostorne pokazatelje

Prostor obuhvata Plana namijenjen je gradnji hotela i vila unutar gospodarske - ugostiteljsko-turističke namjene. Kvalitetu područja bitno će se poboljšati gradnjom i rekonstrukcijom prometne i komunalne infrastrukture.
Kako je područje obuhvata predmetnog Plana neizgrađeno, nema nikakvih ograničenja u planiranom razvoju zone, te su ostvarive sve mogućnosti koje su predviđene i Prostornim planom uređenja Općine Netretić sa smanjenim sadržajem (Glasnik Općine Netretić 11/07 i 10/12) uvažavajući obveze iz tog Plana.
2.      CILJEVI PROSTORNOG UREĐENJA
2.1. Ciljevi prostornog uređenja općinskog značaja
Ciljevi razvitka utvrđuju se na temelju vrednovanja prethodnih razdoblja i zatečenog stanja, te realnog ocjenjivanja mogućih promjena. Posebno treba naglasiti strategijsku razvojnu ulogu pogodnosti i ograničenja prostora. Vizija budućeg razvitka definira se kao poželjno buduće stanje kojem treba težiti, a planirati treba na način da se Općini omogući  prihvaćanje potrebnih promjena.
2.1.1. Demografski razvoj
Prema popisu stanovništva 2011. godine Općina Netretić imala je 2.860 stanovnika, a naselje Veliki Modruš Potok  21 stanovnik.

Usporedbom popisa stanovništva iz 2001. i 2011. godine, sva naselja Općine Netretić pokazuju negativan trend u kretanju broja stanovništva.

Demografski razvoj područja ovakve namjene nemoguće je promatrati izdvojeno, jer je to potpuno nenastanjena zona, u kojoj će se raditi i boraviti povremeno koristeći ponuđene sadržaje unutar zahvata.

Zbog samog prometnog položaja, te zbog planiranih sadržaja unutar obuhvata Plana, kao konzumenti sadržaja, očekuju se iz šireg područja pa i razmještaj ponuđenih sadržaja ostavljen s ciljem da privuče te korisnike.
2.1.2. Odabir prostorne i gospodarske strukture
Planirana prometna i komunalna infrastruktura determinirana prostornim planovima višeg reda (Prostorni plan uređenja Općine Netretić sa smanjenim sadržajem (Glasnik Općine Netretić 11/07 i 10/12) sugerira osnovu planske prometne infrastrukture unutar zone obuhvata ovog Plana.

Čitavo područje obuhvata Plana namijenjeno je za smještajne, uslužne i ugostiteljske te prateće sadržaje, kao i nasade vinograda i voćnjaka, a sve u sprezi primarne ugostiteljsko-turističke namjene. 
2.1.3. Prometna i komunalna infrastruktura

Cilj prostornog uređenja u odnosu na prometnu i komunalnu infrastrukturu je prvenstveno kompletiranje tj. izgradnja prometne mreže u smislu osiguranja potrebnih profila prometnica ili ulica radi racionalnog korištenja prostora. Unapređenju će isto tako doprinijeti izgradnja svih planiranih vodova infrastrukture.

2.1.4. Očuvanje prostornih posebnosti poslovne zone
Osnovni cilj Plana je transformacija neizgrađenog područja obuhvata iz trenutno neuređenog (neizgrađenog) prostora u uređenu zonu gospodarske-ugostiteljsko turističke  namjene te odrediti područja zaštitnog zelenila.
To će se prvenstveno ostvariti rješenjem cestovne mreže da se osigura normalni protok vozila kao i smještaj vozila u mirovanju, a sve u svrhu omogućavanja što racionalnije izgradnje budućih objekata na tretiranom prostoru.
2.2. Ciljevi prostornog uređenja proizvodne zone
Analizom urbane problematike razvoja Općine Netretić, a time i područja obuhvata Plana, potrebno je svrhovito odrediti budući način gradnje odnosno korištenja prostora unutar ove zone. 
2.2.1. Racionalno korištenje i zaštita prostora u odnosu na postojeći i planirani broj stanovnika, gustoću stanovanja, obilježja izgrađene strukture, vrijednosti i posebnosti krajobraza, prirodnih i kulturno-povijesnih i ambijentalnih cjelina

Urbanistički plan uređenja „Veliki Modruš Potok“ (T) treba riješiti mogućnost gradnje na svim građevnim česticama uz maksimalno akceptiranje vrijednih zelenih površina.

Razmještaj cestovnih (uličnih) pravaca unutar zone obuhvata omogućava izgradnju na neizgrađenim dijelovima uz potpuno infrastrukturno i komunalno opremanje.

Razmještaj cestovnih pravaca unutar zone obuhvata Plana formira pojedine blokove kojima je za cilj grupirati sadržaje ugostiteljsko-turističke namjene uz što manje troškove komunalnog opremanja svakog pojedinog bloka, a time i svake pojedine građevne čestice unutar bloka.

Iz svega prije navedenog proizašli su ciljevi za formiranje takvih blokova kako bi se realizaciji planskih zahvata moglo pristupiti fazno tj. uz manje troškove opremanja prostora.

To bi se ostvarilo tako da nakon realizacije početne faze ona sama inicira i financira postepenu realizaciju čitavog plana, a potom po potrebi i šire. 

2.2.2. Unapređenje uređenja proizvodne zone i komunalne infrastrukture
Kako se radi o potpuno neizgrađenom području ne može se govoriti o unapređenju uređenja već kako je prije rečeno stvaranju potpuno novog identiteta ponuđenog prostora u smislu razmještaja ugostiteljsko-turističkih djelatnosti i prateće infrastrukture. 
3.       PLAN PROSTORNOG UREĐENJA 
3.1. Program gradnje i uređenja prostora 
Urbanistički plan uređenja „Veliki Modruš Potok“ (T) izrađen je na osnovi PPUO Netretić sa smanjenim sadržajem (Glasnik Općine Netretić 11/07 i 10/12) i Odluke o izradi predmetnog Plana (Glasnik Općine Netretić 11/17).
Prostor obuhvata Plana određen je kao gospodarska zona namijenjena smještaju ugostiteljsko-turističkih djelatnosti.

Dio obuhvata plana namijenjen je površinama infrastrukturnih sustava.

Ovo područje treba doživjeti transformaciju iz neuređenog, neizgrađenog područja u uređenu ugostiteljsko-turističku zonu. Ista će se moći realizirati podizanjem standarda područja gradnjom nove prometne mreže koju treba pratiti opremanje prostora komunalnom infrastrukturom. Osim cestovne mreže kompletan prostor obuhvata Plana pokriven je komunalnom infrastrukturom (plin, struja, vodovod, kanalizacije i telekomunikacije) čije trase prate koridor prometnog sustava.
3.2. Osnovna namjena prostora
Razgraničenje namjena površine unutar obuhvata Plana prikazan je na grafičkom prikazu 1. Korištenje i namjena površina u mjerilu 1:2000.
U zoni obuhvata Urbanističkog plana uređenja „Veliki Modruš Potok“ (T) predviđene su površine sljedećih namjena:

T - gospodarska namjena - ugostiteljsko-turistička
Z - zaštitne zelene površine

IS - površine infrastrukturnih sustava

Gospodarska namjena - ugostiteljsko-turistička - T
Površine ugostiteljsko turističke namjene T (T1 i T2, T3, T4) su površine na kojima je planirana  izgradnja hotela, vila, kamp odmorišta i ostalih ugostiteljskih sadržaja. Ova turistička zona obuhvaća osnovne turističke sadržaje kao i sve prateće - komplementarne funkcije kompatibilne sa osnovnom turističkom funkcijom, pri čemu obvezno treba u sklopu zone osigurati prometne i pješačke površine, igrališta, te parkove kao uređeno zelenilo.
Zaštitne zelene površine - Z
Zaštitno i pejzažno zelenilo pretežno je neizgrađeni prostor oblikovan radi potrebe zaštite okoliša (tradicionalni krajolici, zaštita od buke, zaštita zraka i slično). U naravi, ove površine predstavljaju vinograde i voćnjake.
Površine infrastrukturnih sustava – IS
Površine infrastrukturnih sustava (IS) su površine na kojima se mogu graditi komunalne građevine i uređaji i građevine infrastrukture na posebnim prostorima i građevnim česticama te linijske i površinske građevine za promet.
3.3. Iskaz prostornih pokazatelja za namjenu, način korištenja i uređenje površina
	
	Ukupna površina obuhvata Urbanističkog plana uređenja radne zone Maletići (I1)


	2,03 ha

	1)
	Ukupna površina gospodarske namjene - ugostiteljsko-turističke (T)
	1,26

	
	Hotel i turističko naselje (vile) - T1 i T2
	0,60

	
	Kamp odmorište - T3
	0,33

	
	Ostali ugostiteljski sadržaji - T4
	0,33

	2)
	Ukupna površina zaštitnih zelenih površina (Z)
	0,38

	3)
	Ukupna površina infrastrukturnih sustava (IS)
	0,39


Unutar obuhvata UPU-a (2,03 ha) površine za gradnju objekata ugostiteljsko-turističke namjene iznosi 1,26 ha ili 62,07 % površine obuhvata Plana.

Kod maksimalne izgrađenosti površine namijenjene za gradnju (koeficijent izgrađenosti kig=0,4 za T1, T2 i T4 zonu, te kig=0,1 za T3 zonu), ukupna površina prostora pod zgradama iznosila bi cca 0,39 ha (3 913 m2) ili 19,27 % ukupne površine obuhvata.
3.4. Prometna i ulična mreža
3.4.1. Ulična mreža
Unutar obuhvata Plana određena je kategorizacija prometnica i prometnih površina, te su određeni uvjeti za gradnju cesta i ulica, kao i smještaj vozila u mirovanju.
Okosnicu prometne mreže unutar obuhvata Plana čine planirane nerazvrstane prometnice te kolno-pješačke.

Prometna mreža poštuje trase postojećih puteva, koje treba privesti funkciji sustavnim planom rekonstrukcija, a prioritet imaju prometnice koje će u kratkom razdoblju doprinijeti funkcioniranju ugostiteljsko-turističke zone.
Novoplanirane prometnice i kolno-pješačke površine rađene su u skladu s prometno – tehničkim uvjetima poprečnog, odnosno uzdužnog presjeka, a sve u cilju sigurnog odvijanja prometa vozila i pješaka. 
Unutar obuhvata Plana utvrđeni su zaštitni koridori prometnica unutar zone koje treba rezervirati i očuvati za izgradnju planirane, te proširenje i modernizaciju postojeće Planom obuhvaćene cestovne mreže. Eventualno proširenje koridora prometnica neće se smatrati izmjenom ovog Plana.
Unutar koridora kolnih prometnice od 7,0 m planirane su dvije prometne trake (dvosmjerni promet) širine 2 x 2,75, i jednostrano pješačka staza širine 1,5 m.

Kolno pješačka prometnica, širine 3,5 m, namijenjena je mješovitom prometu vozila i pješaka (bez jasnog odvajanja prometne trake i nogostupa), opremljena je prometnom signalizacijom na način da se osigura sigurnost svih sudionika u prometu.
Prometna  (ulična) mreža postavljena je tako da sve građevne čestice budu dostupne opskrbnim i servisnim vozilima, osobnim vozilima i pješacima. 

Za sve javne površine uvjetuje se izvedba bez urbanističko arhitektonskih barijera.
Parkirališne i garažne potrebe rješavati će se u skladu s Odredbama za provođenje u pravilu na građevnoj čestici. 
Ulična mreža prikazana je u kartografskom prikazu 2.1. Prometna i ulična mreža u mjerilu 1:2000.

3.5. Komunalna infrastrukturna mreža
3.5.1. Pošta i telekomunikacije

3.5.1.1. Telekomunikacije
Za razvoj i izgradnju mjesne telekomunikacijske mreže vodove izgrađivati prvenstveno u koridoru ulica, sustavom distribucijske telekomunikacijske kanalizacije i mrežnim kabelima. U cilju zaštite i očuvanja prostora, te sprječavanja nepotrebnog zauzimanja novih površina težiti objedinjavanju vodova u potrebne koridore.
Podzemne telefonske kabele dopuniti na kompletnu DTK mrežu, tj. korisnički i spojni vod te KTV kabelsku mrežu osigurati u koridorima prometnica, prema važećem Zakonu o elektroničkim komunikacijama. 
Kod izrade projektne dokumentacije za lokacijsku dozvolu, odnosno drugi ekvivalentni akt za građenje, novih ili rekonstrukcije postojećih objekata, ove se trase mogu korigirati radi prilagodbe tehničkim rješenjima, imovinsko-pravnim odnosima i stanju na terenu. Korekcije ne mogu biti takve da onemoguće izvedbu planom predviđenog cjelovitog rješenja. Takva promjena ne smatra se izmjenom ovog Plana.
U razvoju postojećih javnih sustava pokretnih komunikacija planira se daljnje poboljšanje pokrivanja, povećanja kapaciteta mreža i uvođenje novih usluga i tehnologija. U skladu s navedenim planovima na području obuhvata Plana moguća je izgradnja i postavljanje baznih stanica i njihovih antenskih sustava na antenskim prihvatima na planiranim objektima i rešetkastim i/ili jednocijevnim stupovima bez detaljnog definiranja lokacija, vodeći računa o mogućnosti pokrivanja tih područja radijskim signalom koji će se emitirati antenskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatera gdje god je to moguće.
3.5.1.2. Pošta
Planovi razvoja poštanske djelatnosti na temelju pokazatelja s pojedinih područja, te na temelju financijske mogućnosti ulaze u sustav planova Hrvatske pošte. Urbanistički plan uređenja ne definira točan položaj jedinice poštanske mreže, ali omogućuje uređenje odnosno izgradnju iste u okviru sadržaja koji upotpunjuju javni standard naselja.

Prikaz telekomunikacijske mreže dan je na kartografskom prikazu 2.2. Telekomunikacije i energetski sustav u mjerilu 1:2000.
3.5.2. Vodoopskrba
Interna mreža realizira se kroz postojeće i planirane cestovne koridore unutar obuhvata Plana. 
Vodoopskrbna mreža i dimenzije vodoopskrbnih cjevovoda vezani su sa predviđenom namjenom ugostiteljsko-turističke zone odnosno budućim sadržajima i objektima. 

Do izgradnje vodoopskrbne mreže dozvoljava se opskrba vodom iz vlastitih spremnika za vodu. 

Radi ostvarivanja protupožarne sigurnosti unutar zone obuhvata plana mora se izvesti mreža protupožarnih hidranata na maksimalnoj međusobnoj udaljenosti od 80-100 m i najmanjom dovodnom cijevi Φ 110 mm prema važećem Zakonu o zaštiti od požara, te važećem Pravilniku o tehničkim normativima za hidrantsku mrežu za gašenje požara.

Potreba za hidrantskom mrežom kod pojedinog objekta (na pojedinoj građevnoj čestici) definirat će se izradom projektno tehničke dokumentacije za pojedini objekt, te na osnovu požarnog opterećenja iz Elaborata za zaštitu od požara (važeći Zakon o zaštiti od požara te važeći Pravilnik o tehničkim normativima za hidrantsku mrežu za gašenje požara).

Prikaz vodoopskrbne mreže dan je na kartografskom prikazu 2.3. Vodnogospodarski sustav u mjerilu 1: 2000.

3.5.2.1. Hidraulički proračun zone obuhvata Plana 
Za određivanje potrebne količine vode, a obzirom na kategoriju smještaja i ukupne sadržaje na području obuhvata, pretpostavljena je slijedeća potrošnja vode:

· prosječna potrošnja vode za goste iznosi 450 l/dan,

· prosječna potrošnja vode za dnevne posjetioce iznosi 100 l/dan,

· prosječna potrošnja vode za zaposlenike u hotelu iznosi 100 l/dan.

Predviđeni kapaciteti na području obuhvata:

· ukupan broj gostiju:

190

· broj djelatnika:



10

Ukupno predviđena srednja dnevna potrošnja vode iznosi: 




QSR = 190 × 450 + 10 × 100  = 86 500 l/dan



QSR = 86,5 m3/dan

Maksimalna dnevna potrošnja iznosi:



QMAX = 1,25 × QSR = 108,13 m3/dan

Maksimalna satna potrošnja iznosi:



QMAX,SAT = 0,08 × QMAX = 8,65 m3/sat

Maksimalna potreba za sanitarnu vodu:



qsan = 8,65 × 1000/3600 = 2,4 l/s

Odabrana količina sanitarne vode je:


qsan  = 2,4  litara/s

Za potrebe gašenja požara iz mreže potrebno je predvidjeti dodatnih 10 l/s.
3.5.3. Odvodnja
3.5.3.1. Odvodnja otpadnih voda
Obzirom na način korištenja prostora unutar obuhvata Plana kanalizacijski sustav izvodi se kao razdijelni, odvojeno za otpadne i oborinske vode. 
Omogućava se etapna izgradnja kanalizacijskog sustava s tim da je svaka etapa dio konačnog rješenja a ujedno i tehnološka cjelina u skladu s postojećim zakonom.

Otpadne vode prikupljaju se u sustav zatvorene kanalizacije te se putem gravitacijskih cjevovoda usmjeravaju prema planiranom uređaju za pročišćavanje otpadnih voda i upojnom bunaru.

Do realizacije sustava javne odvodnje sa uređajem za pročišćavanje moguća je realizacija objekata sa prihvatom otpadnih voda u vodonepropusnim sabirnim jamama i odvozom putem ovlaštenog pravnog subjekta ili izgradnjom vlastitih uređaja za pročišćavanje otpadnih voda prije upuštanja istih u teren putem upojnih bunara odgovarajućeg kapaciteta, a sve ovisno o uvjetima na terenu, te uz suglasnost i prema uvjetima Hrvatskih voda.

Tehnološke otpadne vode prije priključka na javni sustav odvodnje treba svesti na kvalitetu kućanskih otpadnih voda u skladu s važećim „Pravilnikom o graničnim vrijednostima emisija otpadnih voda“. Za tehnološke otpadne vode iz kuhinje hotela potrebno je predvidjeti predtretman (mastolov i taložnica) prije ispuštanja u sustav sanitarne odvodnje.
Nije dopušteno upuštanje oborinskih otpadnih voda sa krovova i ostalih površina u sustav odvodnje sanitarnih otpadnih voda.
Nakon izgradnje kanalizacijskog sustava sve građevine se moraju spojiti na kanalizacijsku mrežu.
Prikaz odvodnje otpadnih voda dan je na kartografskom prikazu 2.3. Vodnogospodarski sustav u mjerilu 1:2000.
PRORAČUN

ULAZNI PARAMETRI:



190 gostiju


pretpostavljena potrošnja vode
qsp=450 l/dan/g



10 djelatnika


pretpostavljena potrošnja vode
qsp=100 l/dan/z

Ukupna predviđena dnevna potrošnja iznosi:


QSR = 190×450 + 10×100  = 86 500 l/dan

QSR = 86,5 m3/dan
* hidrauličko opterećenje:

Broj korisnika: 190 ES

* biološko opterećenje:

- pretpostavka: BPK5=200 mgO2/l (200 g/m3)

BPK5 = 200×86,5 = 17300 => 17300/60 = 288,33 => 290 ES
Ako će se realizirati odabrane potrošne norme, odvodnju fekalne vode bi trebalo dimenzionirati na 290 ES.
3.5.3.2. Odvodnja oborinskih voda
Oborinske vode prikupljaju se preko cestovnih kanala i slivnika u zasebne cjevovode smještene unutar koridora planiranih prometnica te se upuštaju u upojni bunar poslije tretmana preko separatora masti i ulja.
Oborinske vode s parkirališta većih od 10 parkirnih mjesta, te većih radnih i manipulativnih površina prije priključenja na sustav javne oborinske odvodnje moraju proći odgovarajući predtretman na separatorima ulja i masti. 

Radi smanjenja opterećenja sustava javne oborinske odvodnje i time i manjih dimenzija iste, predvidjeti da se oblikovanjem čestica i izgradnjom osigura što manji koeficijent otjecanja sa građevinske čestice uz mogućnost da se vlastite oborinske vode sa „čistih“ površina upuštaju u teren na samoj građevnoj čestici putem upojnih bunara odgovarajućeg kapaciteta dimenzioniranih na način da se osigura sigurnost od plavljenja okolnog zemljišta i objekata. Isto je moguće učiniti i s oborinskim vodama s većih parkirnih površina (10PM) na čestici po ugradnji vlastitih separatora ulja i masti adekvatnih dimenzija.
Tehnološke otpadne vode iz raznih gospodarskih pogona, koje mogu biti onečišćene uljima i raznim kemikalijama, moraju se prije ispuštanja u okolni teren, odnosno u buduću javnu kanalizacijsku mrežu, prethodno pročistiti tako da se sadržaj štetnih tvari u njima smanji do propisanih graničnih vrijednosti, odnosno da poprime karakteristike urbanih otpadnih voda (Pravilnik o ispuštanju otpadnih voda u javnu kanalizaciju).

Odvodnja oborinskih voda vršit će se odvojenim kolektorima. Planom prikazani položaj postojećih i planiranih trasa oborinske odvodnje je približan. Lokacijskom dozvolom mogu se odobriti i trase koje odstupaju od planom predviđenih, a rezultat su detaljnijeg sagledavanja sustava oborinske odvodnje u izradi idejnog rješenja. Takva promjena ne smatra se izmjenom ovog Plana.
Mreža odvodnje oborinskih voda izvodi se sukladno važećoj tehničkoj regulativi i pravilima struke, te slijedećim uvjetima:

· priključni vodovi odvodne mreže moraju biti ukopani najmanje 80,0 cm ispod površine, odnosno uvijek ispod ostalih infrastrukturnih instalacija, osim cjevovoda za odvodnju sanitarnih otpadnih voda, na dubini prema važećim uvjetima nadležnih tijela,

· upuštanje oborinskih otpadnih voda s krovnih površina u recipijent (podzemlje) moguće je preko upojnog bunara na pripadajućoj čestici,

· nije dopušteno upuštanje oborinskih otpadnih voda s krovova i ostalih površina u sustav odvodnje sanitarnih otpadnih voda,

· prikupljanje oborinskih voda s prometnica i parkirališta vršiti putem slivnika i linijskih prihvatnih kanala opremljenih taložnikom; taložnik mora biti dostupan za čišćenje nadležnim službama,
· u slučajevima kad je to opravdano iz sanitarnih te tehničko-tehnoloških razloga, može se omogućiti upuštanje oborinskih voda s krovnih površina u sustav oborinske odvodnje u sklopu prometnica ili u uređene povremene površinske tokove.
Prikaz odvodnje oborinskih voda dan je na kartografskom prikazu 2.3. Vodnogospodarski sustav u mjerilu 1:2000.

3.5.4. Elektroopskrba

Na čitavom području obuhvata Plana kako je predviđeno programom razvoja elektroenergetske mreže planira se prelazak sa nazivnog napona 10kV na nazivni napon 20kV i to isključivo kabliranjem.
Sve planirane trafostanice 10(20)/0,4 kV izvodit će se prema potrebama korisnika odnosno prema zahtjevu za izgradnjom na dijelu područja. 
3.5.4.1. Konzum gospodarske - ugostiteljsko-turističke zone
Odabrani normativ potrošnje u turističkoj  zoni prema prijedlogu „Normativa opterećenja i potrošnje električne energije“, Institut za elektroprivredu 1980. iznosi 1 kW/ležaj pa je ukupni konzum Pv = 190 X 1,0 = 190 kW.

Gubici snage na osnovi višegodišnjeg praćenja procjenuju se na 10% pa prema tome vršno opterećenje iznosi Pvu = Pv x 1,1 = 209 kW.

Uz faktor snage 0,95 angažirana snaga na promatranom području iznosi na srednjenaponskoj razini Svu = Pvu x 0,95 = 198,55 kVA.

Uz faktor snage 0,95 i faktor ekonomskog opterećenja transformatora 0,9 potrebna je instalirana snaga transformacije 10(20)/0,4 KV na području obuhvata: 

S = 198,55/(0,9x0,95) = 232,2 kVA.

Uz usvajanje tipskih transformatora 10(20)/0,4 kV instalirane snage 630 kVA proizlazi da je u ovoj zoni potrebno izgraditi jednu transformatorsku stanicu 630 kVA s naslova elektroenergetske potrošnje ukupne i planirane izgradnje.

Za planiranu trafostanicu potrebno je osigurati najmanje 35 m2 s neposrednim pristupom na javnu prometnu površinu.
Ukoliko se pokaže potreba za dodatnom količinom električne energije, Planom se omogućava izgradnja nove dodatne elektroenergetske mreže i novih dodatnih transformatorskih stanica 10(20)/0,4 kV uz one ucrtane u grafičkom dijelu Plana unutar površina bilo koje namjene, a ovisno o budućim potrebama pojedinačnih ili više zajedničkih korisnika, što se neće smatrati izmjenom ovog Plana. Lokacije tih TS-a  i trase elektroenergetskih mreža određivat će se u redovnom postupku izdavanja lokacijskih i građevnih dozvola.
Elektroenergetski sustav prikazan je na kartografskom prilogu 2.2. Telekomunikacije i energetski sustav u mjerilu 1:2000.
3.5.5. Plinoopskrba
Za potrebe razvoja energetske infrastrukture područja Općine Netretić trebat će predvidjeti visokotlačni plinovod DN 250, max. radnog tlaka 6 – 12 bara predtlaka, do buduće redukcijske stanice RS.

Unutar obuhvata Plana nema izgrađenih građevina za transport i distribuciju prirodnog plina. Plinovodna mreža gradit će se u planiranim ulicama. U svim planiranim ulicama na području obuhvata Plana predviđa se izgradnja srednje tlačnih polietilenskih plinovoda najvećeg radnog tlaka 4 bara predtlaka.
Ulični plinovod izvoditi od atestiranih cijevi uporabom polietilenskih cijevi i fitinga PE 100 klase SDR 11 ili SDR 17.  Iste se postavljaju u zemlji tako da prosječna dubina polaganja plinovoda mjereno od gornjeg ruba cijevi iznosi za srednjetlačne plinovode 0,8 – 1,5 m,  za niskotlačne plinovode 0,8 – 1,3 m, a za kućne priključke 0,6 –1,0 m. Pri tome dubina polaganja ne bi smjela prijeći dubinu 2 m. 
Prikaz plinske mreže dan je na grafičkom prikazu 2.2. Telekomunikacije i energetski sustav u mjerilu 1:2000.
3.5.6. Opći uvjeti za izgradnju i međusobni raspored vodova komunalne infrastrukture

Idejna urbanistička rješenja su na razini koncepcije prikazana po pojedinim vrstama komunalne infrastrukture na grafičkim prikazima na kartama u mjerilu 1:2000.

U grafičkom dijelu Plana dani su načelni poprečni presjeci prometnica i prometnih površina s prikazom principa rasporeda pojaseva vodova komunalne infrastrukture koji obuhvaćaju i jedinstveno prikazuju međusobni odnos pojedinih pojaseva vodova komunalne infrastrukture s jedne strane, te njihov položaj u odnosu na planiranu glavnu os, odnosno regulacijske linije.
Prijedlog rješenja u osnovi polazi od uvažavanja odnosno zadržavanja položaja one komunalne infrastrukture za premještanje koje nije bilo opravdanja u funkcijskom smislu ili je pak bilo moguće pronaći takvo rješenje koje ne zahtijeva njezino premještanje. U takvim slučajevima je položaj planirane komunalne infrastrukture u poprečnom profilu raspoređen uz uvjet poštivanja pojasa postojeće, zadržane infrastrukture i u prostorno-fizičkom smislu raspoređen unutar raspoloživog prostora.

Drugi osnovni uvjet za izradu ovog rasporeda pojaseva vodova komunalne infrastrukture polazi od njihovog međusobnog odnosa i rasporeda koji nastoji u cijelosti poštivati važeće propise, te je u pogledu širina pojaseva zadržala njegove odrednice.

U slučajevima u kojima se zadržava postojeća komunalna infrastruktura, osiguranje prostornih potreba planirane infrastrukture treba prilagoditi mogućem stanju.

Poprečne prijelaze infrastrukture treba u pravilu izvoditi u zoni križanja prometnica. Sve poprečne prijelaze infrastrukture treba osigurati na odgovarajući tehnički ispravan način (zaštitne cijevi i sl) i ovo se smatra obvezom prilikom izgradnje ili rekonstrukcije bilo prometnih površina, bilo infrastrukture.

Prostor za razvoj instrastrukture treba planirati i ostvariti po najvišim standardima zaštite okolilša.

Trase prometnih i komunalnih infrastruktura u ovom Planu dani su načelno i shematski.
3.6. Uvjeti korištenja, uređenja i zaštite površina
Na prostoru obuhvata Plana na osnovu obaveza iz Prostornog plana uređenja Općine Netretić sa smanjenim sadržajem te analizom postojećeg stanja određeni su oblici korištenja za zonu gospodarske - ugostiteljsko-turističke namjene.
3.6.1. Oblici korištenja 
Površine neizgrađenog dijela gospodarske - ugostiteljsko-turističke zone označene su u grafičkom dijelu Plana, Kartografski prikaz broj 4.1. Oblici korištenja, u mjerilu 1:2000.
Područje obuhvata Plana predstavlja gotovo potpuno neizgrađen prostor gospodarske - ugostiteljsko turističke namjene.
Urbanističkim planom nastoji se podići standard područja sanacijom, uređivanjem i urbanom obnovom djelomično izgrađenog prostora te neizgrađene dijelove dovesti na razinu koja zadovoljava standarde urbanog stanovanja s rješenjem prometne i komunalne infrastrukture.

3.6.2. Uvjeti i način gradnje
Unutar prostora obuhvata Plana, zavisno od namjene prostora, predviđeno je nekoliko načina gradnje.

Prostor obuhvata Plana određen je kao gospodarska zona namijenjena smještaju ugostiteljsko-turističke djelatnosti.

Dio obuhvata plana namijenjen je površinama infrastrukturnih sustava.

Unutar površine ugostiteljsko turističke namjene - T1 i T2, planirana je izgradnja hotela i vila te pratećih sadržaja. Najveći dozvoljeni kapacitet zone je 80 kreveta, od čega do 50 u hotelu i do 30 u vilama.
Unutar površine ugostiteljsko turističke namjene - T3, planiran je smejštaj i izgradnja kamp odmorišta te pratećih sadržaja. Najveći dozvoljeni kapacitet kamp odmorišta je 30 kamp mjesta, odnosno 90 korisnika.
Unutar površine ugostiteljsko turističke namjene - T4, planirana je izgradnja ostalih ugostiteljskih sadržaja u sklopu ugostiteljsko-turističke građevine, odnosno centralnog objekta cijele ugostiteljsko-turističke zone namijenjenog smještaju prostorija za preradu i skladištenje vina, kušaonice, trgovine, restorana, caffe bara i smještajnih kapaciteta, te pratećih komplementarnih turističkih sadržaja kompatibilnih sa osnovnom turističkom namjenom. Najveći dozvoljeni smještajni kapacitet objekta je 20 keveta.
U Odredbama za provođenje detaljno su navedene veličine, sadržaji i način oblikovanja za sve građevine i prostore koje će se raditi na prostoru obuhvata.
3.7. Mjere zaštite prirodnih vrijednosti i posebnosti i kulturno-povijesnih i ambijentalnih cjelina 

Na području obuhvata Plana nema zaštićenih kulturno povijesnih cjelina kao ni pojedinačnih objekata te se ne nalazi niti jedna prirodna vrijednost zaštićena temeljem važećeg Zakona o zaštiti prirode.

Ukoliko se pri izvođenju građevinskih ili bilo kojih drugih radova, koji se obavljaju na površini ili ispod površine tla na području obuhvata Plana, naiđe na arheološko nalazište ili nalaze, izvođač radova i investitor dužni su postupati sukladno važećem Zakonu o zaštiti i očuvanju kulturnih dobara, odnosno prekinuti radove i o nalazu bez odgađanja obavijestiti nadležni konzervatorski odjel.
3.8. Sprječavanje nepovoljna utjecaja na okoliš
''Okoliš je prirodno okruženje: zrak, tlo, voda i more, klima, biljni i životinjski svijet u ukupnosti uzajamnog djelovanja i kulturna baština kao dio okruženja kojeg je stvorio čovjek." Okoliš, prirodnu i kulturnu baštinu često je teško, ako ne i nemoguće zasebno razmatrati zbog međusobne isprepletenosti i po definiciji, odnosno zakonskoj regulativi, a posebno utjecaju ljudskih aktivnosti. 
U urbanističkom kao i u prostornom planiranju kvaliteta okoliša mora biti osnovni kriterij planiranja, odnosno zaštita okoliša je sadržana u načelu integralnog pristupa planiranju i uređenju prostora kao kontinuirana i u svim segmentima prisutna komponenta. Stoga je sprječavanje nepovoljna utjecaja na okoliš sadržano u svim dijelovima Plana kroz utvrđivanje mogućnosti i ograničenja korištenja prostora i planiranjem razvoja putem izbora najpovoljnijih opcija.

Glavni cilj zaštite okoliša je očuvanje prostora i dostizanje više razine kakvoće života. Zbog toga je potrebno ustanoviti postojeće stanje okoliša i prirodne baštine, zatečeno stanje prema potrebi sanirati i nove aktivnosti u prostoru usuglašavati s naprednim europskim i hrvatskim zakonodavstvom. Stoga treba težiti s jedne strane ostvarivanju održivog razvitka naselja i kvalitete življenja stanovnika u njima, a s druge strane treba sačuvati i prirodni krajolik, te prirodnu raznolikost pojedinih područja.

Naglasak se stavlja na subjekte koji na bilo koji način koriste prostor kao resurs i svojom djelatnošću vrše utjecaj na okoliš, da se isti dosljedno pridržavaju i provode sve zakonske propise kojima se regulira zaštita prostora i okoliša. Planska usmjerenja nastoje da se sektorski i detaljno jača svaka pojedina kategorija zaštite:

3.8.1. Zaštita zraka
Na području obuhvata Plana nema velikih energetskih postrojenja, a osnovni energenti u gospodarstvu će biti električna energija, odnosno takozvani čisti energenti. Katastrom emisija u okoliš pratit će se količina ispuštanja štetnih tvari u zrak iz pojedinačnih ispusta kod svih pravnih i fizičkih osoba koje će posjedovati stacionarne izvore. 

U smislu zaštite potrebno je, kako bi se pravodobno i na utemeljen način mogao usmjeravati i kontrolirati razvoj u ovom području i izgradnja u prostoru, osigurati praćenje količina ispuštanja štetnih tvari u zrak iz pojedinačnih ispusta iz stacionarnih izvora kroz Katastar emisija u okoliš. 

3.8.2. Zaštita voda
Glavni izvori onečišćenja na području obuhvata Plana bit će otpadne vode iz ugostiteljsko turističkih djelatnosti.
Zbog zaštite i sprječavanja nepovoljnih utjecaja na podzemne vode i vodotoke potrebno je poduzimati slijedeće mjere i aktivnosti: 

· planiranje i izgradnju sustava za odvodnju otpadnih  i oborinskih voda,

· vode koje će se iz sustava odvodnje otpadnih voda upuštaju u recepijent moraju proći preko sustava za pročišćavanje otpadnih voda,

· gospodarski subjekti priključeni na sustav javne odvodnje obavezno moraju vršiti predtretman otpadnih voda (koji će se odrediti prema tehnologiji proizvodnje) prije upuštanja u sustav, 
· za područje obuhvata Plana potrebno je  uspostaviti sustav gospodarenja otpadom koji će omogućiti dugoročno i sveobuhvatno zbrinjavanje otpada, te organizirano i kontrolirano postupanje s otpadom.
3.8.3. Zaštita tla
Tlo se onečišćuje na više načina, a zbog zaštite i sprječavanja ovakvih nepovoljnih utjecaja na tlo potrebno je poduzimati slijedeće mjere i aktivnosti:
· potrebno je dugoročno kvalitativno i kvantitativno osigurati i održavati funkcije tla,

· spriječiti zagađivanja zraka iz kojeg se štetni spojevi i teški metali talože u tlo, posebice u blizini industrijskih objekata i duž značajnijih prometnica,

· riješiti odvodnju i zbrinjavanje otpadnih voda, a naročito gospodarskih subjekata i okolnih prometnih površina,

· uspostaviti sustav gospodarenja otpadom koji će omogućiti dugoročno, organizirano i kontrolirano postupanje s otpadom, 

· poduzeti pravodobne mjere za saniranje posljedica mogućih akcidenata koji bi uzrokovali onečišćenja tla (prometne nezgode nakon kojih je u okoliš istekla nafta ili naftni derivati, nezgode pri prijevozu opasnih otpada i sl.).
3.8.4. Zaštita od buke
Na području obuhvata Plana izvor komunalne buke su trase prometnica. Konfliktna područja mogu se javiti pri izgradnji ugostiteljsko-turističkih objekata u okviru ovog obuhvata. Kod izgradnje takvih objekata u ovoj zoni, sukladno posebnim propisima, utvrditi razine buke koje se ne smije prijeći i građevinskim zahvatima spriječiti širenje buke u okoliš.
3.8.5. Otpad
S obzirom da okoliš ugrožava neorganizirano i nekontrolirano odlaganje svih vrsta otpada, na području obuhvata Plana potrebno je uspostaviti sustav gospodarenja otpadom koji će omogućiti dugoročno i sveobuhvatno zbrinjavanje otpada. Potrebno je sve objekte obuhvatiti organiziranim prikupljanjem otpada. Nužno je shvatiti da otpad mora proći određeni predtretman prije završnog zbrinjavanja, te da je velik dio otpada iskoristiv. 
Mjere za organizirano i kontrolirano postupanje s otpadom obuhvaćaju:
· izbjegavanje i smanjenje nastanka otpada,

· maksimalno korištenje vrijednih svojstava otpada kada njegov nastanak nije moguće izbjeći,

· sigurno odlaganje neiskoristivog otpada sa svim prethodnim i pratećim mjerama i postupcima osiguranja od bilo koje vrste štetnog djelovanja.
Sve ove mjere sadržane su u zakonskoj regulativi, pa je Urbanističkim planom uređenja naglašena potreba njena poštivanja, te uvažavanja načela racionalnog i dobrog gospodarenja prostorom.
3.8.6. Zaštita od požara
Na području obuhvata Plana predviđene mjere zaštite od požara definirane su važećim Zakonom o zaštiti od požara, Pravilnikom o uvjetima za vatrogasne pristupe te Pravilnikom o hidrantskoj mreži za gašenje požara.

Vatrogasni pristupi su osigurani po svim planiranim javnim prometnim površinama čime je omogućen pristup do svake građevne čestice.

U svrhu sprečavanja širenja požara na susjedne građevine, građevina mora biti udaljena od susjednih građevina najmanje 4 m ili manje, ako se dokaže uzimajući u obzir požarno opterećenje, brzinu širenja požara, požarne karakteristike materijala građevine, veličinu otvora na vanjskim zidovima građevine i dr. da se požar neće prenijeti na susjedne građevine ili mora biti odvojena od susjednih građevina požarnim zidom vatrootpornosti najmanje 90 minuta, koji u slučaju da građevina ima krovnu konstrukciju (ne odnosi se na ravni krov vatrootpornosti najmanje 90 minuta) nadvisuje krov građevine najmanje 0,5 m ili završava dvostranom konzolom iste vatrootpornosti dužine najmanje 1 m ispod pokrova krovišta, koji mora biti od negorivog materijala najmanje u dužini konzole.
Radi omogućavanja spašavanja osoba iz građevine i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu, a prilikom gradnje ili rekonstrukcije vodoopskrbnih mreža, mora se, ukoliko ne postoji, predvidjeti unutarnja i vanjska hidrantska mreža sukladno važećem Pravilniku o hidrantskoj mreži za gašenje požara.
Kod projektiranja novih prometnica i mjesnih ulica ili rekostrukcije postojećih, obavezno je planiranje vatrogasnih pristupa koji imaju propisanu širinu, nagibe, okretišta, nosivosti i radijuse zaokretanja, a sve u skladu sa važećim Pravilnikom o uvjetima za vatrogasne pristupe.
Prilikom projektiranja građevina, potrebno je koristiti važeće pozitivne hrvatske propise odnosno priznata pravila tehničke prakse, tako da ispunjavaju bitne zahtjeve iz područja zaštite od požara, što se temelji na važećem Zakonu o zaštiti od požara i na temelju njega donesenih propisa, te uvjetima zaštite od požara utvrđene posebnim zakonom i na temelju njih donesenih propisa.

Za zahtjevne građevine izraditi elaborat zaštite od požara kao podlogu za projektiranje mjera zaštite od požara u glavnom projektu.

Ostale mjere zaštite od požara potrebno je projektirati u skladu s važećim pozitivnim hrvatskim propisima i normama iz područja zaštite od požara, ovisno o vrsti građevine i djelatnosti za koju se projektira.
Potrebno je dosljedno se pridržavati važeće zakonske regulative i prijedloga tehničkih i organizacijskih mjera iz Procjene ugroženosti od požara Općine Netretić.

Kod projektiranja građevina za koje ne postoje hrvatski propisi prema kojima projektant može odrediti potrebnu klasu otpornosti na požar nosive konstrukcije (a također ni druge zahtjeve u vezi građevinske zaštite od požara), primijeniti odgovarajuće inozemne propise kao priznata pravila tehničke struke.

3.8.7. Mjere posebne zaštite
Mjere posebne zaštite obuhvaćaju:

· Mjere zaštite od poplava

· Mjere zaštite od potresa

· Mjere zaštite od suša

· Mjere zaštite od olujnog i orkanskog nevremena

· Mjere zaštite od klizišta

· Mjere zaštite od snježnih oborina

· Mjere zaštite od poledica

· Mjere zaštite od tehničko-tehnoloških katastrofa izazvanih nesrećama u gospodarskim objektima
· Mjere zaštite od tehničko-tehnoloških katastrofa izazvanih nesrećama u prometu
· Mjere zaštite od epidemija

· Mjere zaštite od požara

· Mjere zaštite za slučaj katastrofe i velike nesreće
Navedene mjere zaštite temelje se na ''Zahtjevima zaštite i spašavanja u dokumentima prostornog uređenja'' kao sastavnog dijela „Procjene ugroženosti stanovništva, materijalnih i kulturnih dobara i okoliša od katastrofa i velikih nesreća'' za područje Općine Netretić, kao i na ostalim važećim zakonima i pravilnicima s naglaskom na:
· Zakon o sustavu civilne zaštite

· Zakon o prostornom uređenju

· Zakon o gradnji

· Zakon o zaštiti okoliša
· Zakon o zaštiti od elementarnih nepogoda

· Zakon o zaštiti od požara

· Zakon o zapaljivim tekućinama i plinovima
· Plan zaštite i spašavanja Općine Netretić

· Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora

· Pravilnik o postupku uzbunjivanja stanovništva

· Pravilnik o metodologiji za izradu procjena ugroženosti i planova zaštite i spašavanja

· Uredba o sprječavanju velikih nesreća koje uključuju opasne tvari

· Pravilnik o otpornosti na požar i drugim zahtjevima koje građevine moraju zadovoljiti u slučaju požara
· Pravilnik o tehničkim normativima za izgradnju objekata visokogradnje u seizmičkim područjima, 
a kojih se treba pridržavati prilikom provedbe Urbanističkog plana uređenja ''Veliki Modruš Potok'' (T).
3.8.8. Nesmetano kretanje invalidnih osoba
Pristupne putove treba predvidjeti da je moguć pristup invalida do svih građevina preko skošenih rubnjaka. Kod projektiranja potrebno se pridržavati važećih propisa o prostornim standardima, urbanističko-tehničkim uvjetima i normativima za sprječavanje urbanističko-arhitektonskih barijera u urbanističkom planiranju i projektiranju.

